De EU-lande, der er hårdest ramt af coronakrisen, bør som udgangspunkt få mest støtte fra den europæiske union.

Men når man står i en akut krisesituation, bliver man nødt til at tage alle redskaber i brug. Også selvom støtten ikke nødvendigvis går til de lande, der har mest brug for den lige nu og her.

Pengene var allerede blevet fordelt, og derfor var der tale om en meget pragmatisk løsning i en kritisk situation. Christel Schaldemose (S), europaparlamentariker

Det er meldingen fra både Socialdemokratiet og Venstre, efter at en kortlægning har vist, at Ungarn er det medlemsland, der målt per indbygger nyder bedst af EU's nye corona-hjælpepakke på knap 279 milliarder kroner.

Spanien og Italien, der lige nu er langt hårdere ramt af krisen, ligger derimod på henholdsvis en 15. og en 16. plads, hvis man ser det i forhold til indbyggertallene. Og danskerne er blandt dem, der får færrest penge fra støtten.

- Pengene var allerede blevet fordelt, og derfor var der tale om en meget pragmatisk løsning i en kritisk situation, som krævede, at vi handlede hurtigt, siger den socialdemokratiske europaparlamentariker Christel Schaldemose, der sammen med alle de andre danske europaparlamentarikere stemte for pakken i sidste uge.